smcproject/ml-wiki-sentences huggingface dataset:
Mother tongue blues Dr. Madhavi Sardessai speaks at valedictory function of national seminar on Konkani novel Prakash Parienkar on Madhavi Sardessai's book-Manthan Audio-recording of Manthan release, Konkani
മാധവിക്കുട്ടി (ചലച്ചിത്രം)
സുപ്രിയ പ്രൊഡക്ഷൻസിന്റെ ബാനറിൽ ഹരി പോത്തൻ നിർമിച്ച മലയാളചലച്ചിത്രമാണ് മാധവിക്കുട്ടി .
വിമലാ റിലീസിംഗ് കമ്പനി വിതരണം ചെയ്ത ഈ ചിത്രം 1973 നവംബർ 30-ൻ് പ്രദർശനം തുടങ്ങി.
അഭിനേതാക്കൾ മധു ബഹദൂർ എം.ജി. സോമൻ ജയഭാരതി വിധുബാല അടൂർ ഭാസി ശങ്കരാടി കെ.പി.എ.സി. ലളിത ടി.ആർ. ഓമന വിജയ കുമാർ പിന്നണിഗായകർ പി. ലീല പി. മാധുരി പി. ജയചന്ദ്രൻ അണിയറയിൽ സംവിധാനം - തോപ്പിൽ ഭാസി നിർമ്മാണം - ഹരി പോത്തൻ ബാനർ -	സുപ്രിയ കഥ - വൈക്കം ചന്ദ്രശേഖരൻ നായർ തിരക്കഥ, സംഭാഷണം - തോപ്പിൽ ഭാസി ഗാനരചന - വയലാർ സംഗീതം - ജി ദേവരാജൻ ഛായാഗ്രഹണം - യു രാജഗോപാൽ ചിത്രസംയോജനം - 	ജി വെങ്കിട്ടരാമൻ കലാസംവിധാനം - 	ഭരതൻ ഗാനങ്ങൾ ഗാനരചന - വയലാർ രാമവർമ്മ സംഗീതം - ജി. ദേവരാജൻ ക്ര.
നം ഗാനം ആലാപനം 1 മാനത്തുകണ്ണികൾ പി ജയചന്ദ്രൻ 2 ശ്രീമംഗല്യത്താലി ചാർത്തിയ മാധുരി 3 ചിറകുള്ള കിളികൾക്കേ മാധുരി 4 മാവേലി നാടു വാണീടും പി ലീലയും സംഘവും 5 വീരവിരാട കുമാരവിഭോ മാധുരി അവലംബം പുറത്തേക്കുള്ള കണ്ണികൾ ഇന്റെർനെറ്റ് മൂവി ഡേറ്റാ ബേസിൽ നിന്ന് മാധവിക്കുട്ടി
രഞ്ജിത് ദേശായ് ഇംഗ്ലീഷ് വിലാസം https://ml.wikipedia.org/wiki/Ranjit_Desai
മഹാരാഷ്ട്രയിൽ നിന്നുള്ള ഒരു പ്രമുഖ എഴുത്തുകാരനാണ് രഞ്ജിത് ദേശായ് (Ranjit Desai) .
(മറാത്തി: रणजित देसाई) (1928–1992) .
അദ്ദേഹത്തിന്റെ ചരിത്രനോവലുകളായ സ്വാമിയും ശ്രീമാൻ യോഗിയും വളരെ പ്രസിദ്ധിയാർജ്ജിച്ചു.
അദ്ദേഹത്തിന് 1964ൽ സാഹിത്യ അക്കാദമി അവാർഡും 1973ൽ പത്മശ്രീയും, ലഭിച്ചു.
1928ൽ, മഹാരാഷ്ട്രയിലെ കോലാപ്പൂർ ജില്ലയിലെ കോവാഡിലാണ് അദ്ദേഹം ജനിച്ചത്.
സ്വാമിയും, ശ്രീമാൻ യോഗിയും അദ്ദേഹത്തിന്റെ പ്രമുഖസൃഷ്ടികളായി കണക്കാക്കപ്പെടുന്നു.
സ്വാമി എന്ന നോവലിനാണ് അദ്ദേഹത്തിനു 1964ൽ സാഹിത്യ അക്കാദമി അവാർഡു ലഭിച്ചത്.
നോവലുകൾ രാധേയ സ്വാമി ശ്രീമാൻ യോഗി ശേഖര ബാരി കാഞ്ചൻ മൃഗ് രാജാ രവി വർമ്മ ചെറുകഥാസമാഹാരങ്ങൾ രൂപ് മഹൽ മധുമതി ജാൻ കാനവ് ഗാന്ധാലി ആലേഖ് കാമോദിനി മോർപംഖി സാവല്യ കതൽ ബാബുൽ മോര സങ്കേത് പ്രപത് മേഘ് വൈശാഖ് ആഷാഡ് മേഘ് മോഗരി സ്നേഹ് ധാര അഭോഗി മാഝാ ഗാവ് നാടകങ്ങൾ കാഞ്ചൻ മൃഗ് ധൻ അപുരെ പങ്ഖ് ഝാലെ വൈരി സ്വർ സാമ്രാട്ട് താൻസൻ ഗരുഡ് സെപ് രാം ശാസ്ത്രി ശ്രീമാൻ യോഗി സ്വാമി വാരസ പംഗുല്വ്ഡ ലോക് നായക് ഹേ ബന്ധ് രേഷ്മാചേ തുസി വത് വേഗാലി സാവലി ഉന്ന്യാച്ചി പ്രപട്ട് രാജാ രവി വർമ്മ ബാരി മസ ഗാവ് തിരക്കഥകൾ രാംഗല്യ രാത്രി ആഷ്യ സവാൽ മസാ ഐക നാഗിൻ സംഗൊള്ളി രായന രംഗ് രസിയാ അവാർഡുകൾ മഹാരാഷ്ട്ര രാജ്യ അവാർഡ് - 1963 ഹരി നാരായൺ ആപ്തെ അവാർഡ് - 1963 സാഹിത്യ അക്കാദമി അവാർഡ് - 1964 പത്മശ്രീ - 1973 മഹാരാഷ്ട്ര ഗൌരവ് പുരസ്കാരം - 1990 അവലംബം
രഞ്ജിത് സിങ്ജി
രഞ്ജിത് സിങ്ജി (10 സെപ്റ്റംബർ 1872 – 2 ഏപ്രിൽ 1933) ഇന്ത്യൻ രാജകുമാരനും ഇംഗ്ലീഷ് ക്രിക്കറ്റ് ടീമിനു വേണ്ടി ടെസ്റ്റ് ക്രിക്കറ്റ് കളിച്ച ഒരു ക്രിക്കറ്റ് കളിക്കാരനുമാണ്.
അദ്ദേഹം കേംബ്രിഡ്ജ് സർവ്വകലാശാലക്ക് വേണ്ടി ഫസ്റ്റ് ക്ലാസ്സ് ക്രിക്കറ്റും സസക്സിനു വേണ്ടി കൗണ്ടി ക്രിക്കറ്റും കളിച്ചിട്ടുണ്ട്.
ക്രിക്കറ്റിന്റെ ചരിത്രത്തിലെ ഏറ്റവും മികച്ച ബാറ്റ്സ്മാന്മാരിൽ ഒരാളായാണ് രഞ്ജി വിലയിരുത്തപ്പെടുന്നത്.
പരമ്പരാഗത ശൈലിയിൽ നിന്നും മാറി ചിന്തിച്ചതിനാലും അതിവേഗ ചലനങ്ങളാലും ക്രിക്കറ്റിൽ വിപ്ലവകരമായ മാറ്റങ്ങൾ സൃഷ്ടിക്കാനും പുതിയൊരു ബാറ്റിംഗ് ശൈലി അവലംബിക്കാനും അദ്ദേഹത്തിനു കഴിഞ്ഞു.
മുൻകാലങ്ങളിൽ ബാറ്റ്സ്മാന്മാർ മുന്നോട്ടാഞ്ഞുകൊണ്ടാണ് ഷോട്ടുകൾ കളിച്ചിരുന്നത്.
എന്നാൽ ഇദ്ദേഹം അക്കാലത്ത് പുരോഗമിച്ചു വന്നിരുന്ന പിച്ചുകളുടെ സാധ്യത മുതലെടുക്കുകയും ബാക്ക് ഫുട്ടിൽ ആക്രമണാത്മക ഷോട്ടുകൾ കളിക്കുകയും ചെയ്തു.
ലേറ്റ് കട്ട് എന്ന ഷോട്ട് കളിക്കുന്നതിൽ അദ്ദേഹം വിദഗ്ദ്ധനായിരുന്നു.
അതുപോലെത്തന്നെ ലെഗ് ഗ്ലാൻസ് എന്ന ഷോട്ട് കണ്ടെത്തുകയും പ്രശസ്തമാക്കുകയും ചെയ്തു അദ്ദേഹം.
അദ്ദേഹത്തിനോടുള്ള ബഹുമാനസൂചകമായിട്ടാണ്, ഇന്ത്യയിലെ ആഭ്യന്തര ഫസ്റ്റ് ക്ലാസ്സ് ക്രിക്കറ്റ് പരമ്പരക്ക് രഞ്ജി ട്രോഫി എന്ന പേരു നൽകിയത്.
പാട്യാലയിലെ മഹാരാജ ഭുപീന്ദർ സിങ്ങാണ് 1935 ൽ ഈ പരമ്പര ഉദ്ഘാടനം ചെയ്തത്.
രഞ്ജിത്ത് ഇംഗ്ലീഷ് വിലാസം https://ml.wikipedia.org/wiki/Renjith
മലയാള സിനിമയിലെ പ്രമുഖ തിരക്കഥാകൃത്തും സംവിധായകനുമാണ് രഞ്ജിത് .
അതോടൊപ്പം ഏതാനും സിനിമകളിൽ അദ്ദേഹം അഭിനയിച്ചിട്ടുമുണ്ട്.
കേരളസംസ്ഥാന ചലച്ചിത്ര അക്കാദമിയുടെ ചെയർമാനായിരുന്നു.2024 ഓഗസ്റ്റ് 23-ന് പാലേരി മാണിക്യം: ഒരു പാതിരാകൊലപാതകത്തിൻ്റെ കഥ (സിനിമ) എന്ന സിനിമയുടെ സെറ്റിൽ വെച്ച് തന്നോട് മോശമായി പെരുമാറിയെന്ന് ബംഗാളി നടി ശ്രീലേഖ മിത്ര ആരോപിച്ചു.
കുറ്റം നിഷേധിച്ചെങ്കിലും കേരള സംസ്ഥാന ചലച്ചിത്ര അക്കാദമി ഡയറക്ടർ സ്ഥാനത്തുനിന്നും രഞ്ജിത്ത് 2024 ഓഗസ്റ്റ് 25നു രാജിവച്ചു.
ജീവിതവഴികൾ
1985 ൽ സ്കൂൾ ഓഫ് ഡ്രാമയിൽ നിന്ന്  ഡിഗ്രി എടുത്തു.
രണ്ട് വർഷങ്ങൾക്ക് ശേഷം തന്റെ ആദ്യ സിനിമ ഒരു മെയ് മാസപുലരിയിൽ പുറത്തിറങ്ങി.
തുടർന്ന് കമൽ , ഷാജി കൈലാസ് , സിബി മലയിൽ , വിജി തമ്പി തുടങ്ങി പ്രമുഖ സം‌വിധായകർക്കു വേണ്ടി തിരക്കഥകൾ രചിച്ചു.
പക്ഷേ  മലയാള സിനിമയിലെ തിരക്കഥാ രീതി തന്നെ മാറ്റി മറിച്ച ഒരു തിരക്കഥയായിരുന്നു ദേവാസുരം എന്ന സിനിമയുടേത് .
മോഹൻ‌ലാൽ അഭിനയിച്ച മം‌ഗലശ്ശേരി നീലകണ്ഠൻ എന്ന കഥാപാത്രത്തെ അനശ്വരമാക്കുന്നതിൽ രഞ്ജിതിൻ്റെ തിരക്കഥക്ക് ഒരു പാട് പങ്കുണ്ട്.
ദേവാസുരത്തിന്റെ വിജയത്തിനു ശേഷം രഞ്ജിത് ഷാജി കൈലാസ് - മോഹൻലാൽ സഖ്യത്തിനോടൊപ്പം ചേർന്ന് ആറാം തമ്പുരാൻ , നരസിം‌ഹം എന്നി ചിത്രങ്ങൾക്കും തിരക്കഥ എഴുതി.
രണ്ടും വൻ വിജയം നേടിയ സിനിമകളായിരുന്നു.
ഈ സിനിമകളുടെ വിജയത്തിനു ശേഷം രഞ്ജിത് ആദ്യമായി തിരക്കതയെഴുതി സംവിധാനം   ദേവാസുരം സിനിമയുടെ രണ്ടാം ഭാഗമായ രാവണപ്രഭു സം‌വിധാനം  ചെയ്തു.
ആ വർഷത്തെ ഏറ്റവും നല്ല ജനപ്രിയ സിനിമയായിരുന്ന് രാവണപ്രഭു.
അതിനു ശേഷം നന്ദനം എന്ന സിനിമയും രഞ്ജിത് സം‌വിധാനം  ചെയ്തു ബഹുമതികൾ ദേശീയ ചലച്ചിത്രപുരസ്കാരം 2008 – മികച്ച മലയാളചലച്ചിത്രം – തിരക്കഥ 2011 – മികച്ച മലയാളചലച്ചിത്രം - ഇന്ത്യൻ റുപ്പി 2012-ഷാർജ പുസ്തകോൽസവത്തിലെ ഒരു പുസ്തകപ്രകാശന ചടങ്ങിൽ രഞ്ജിത് കേരളസംസ്ഥാന ചലച്ചിത്രപുരസ്കാരം 2011 - മികച്ച ചിത്രം - ഇന്ത്യൻ റുപ്പി 2009 – മികച്ച ചിത്രം - പാലേരി മാണിക്യം ഒരു പാതിരാകൊലപാതകത്തിന്റെ കഥ 2001 – മികച്ച ജനപ്രിയ ചിത്രം  - രാവണപ്രഭു ചലച്ചിത്രജീവിതം വർഷം സിനിമ വിഭാഗം സംവിധാനം നിർമ്മാണം തിരക്കഥ കഥ അഭിനേതാവ് 2014 ഞാൻ 2013 കടൽ കടന്ന് ഒരു മാത്തുക്കുട്ടി അന്നയും റസൂലും 2012 ബാവുട്ടിയുടെ നാമത്തിൽ ജവാൻ ഓഫ് വെള്ളിമല സ്പിരിറ്റ് 2011 ഇന്ത്യൻ റുപ്പി ഭക്തജനങ്ങളുടെ ശ്രദ്ധയ്ക്ക് 2010 പ്രാഞ്ചിയേട്ടൻ ആന്റ് ദി സെയിന്റ് ബെസ്റ്റ് ആക്ടർ പെൺപട്ടണം 2009 പാലേരി മാണിക്യം ഒരു പാതിരാകൊലപാതകത്തിന്റെ കഥ കേരള കഫേ 2008 ഗുൽമോഹർ തിരക്കഥ 2007 റോക്ക് റോൾ നസ്രാണി കയ്യൊപ്പ് 2006 പ്രജാപതി 2005 ചന്ദ്രോത്സവം 2004 ബ്ലാക്ക് 2003 അമ്മക്കിളിക്കൂട് മിഴിരണ്ടിലും 2002 നന്ദനം 2001 രാവണപ്രഭു 2000 നരസിംഹം വല്ല്യേട്ടൻ 1999 ഉസ്താദ് 1998 സമ്മർ ഇൻ ബത്‌ലഹേം കൈക്കുടന്ന നിലാവ് 1997 ആറാം തമ്പുരാൻ അസുരവംശം കൃഷ്ണഗുഡിയിൽ ഒരു പ്രണയകാലത്ത് 1996 രജപുത്രൻ 1994 രുദ്രാക്ഷം 1993 യാദവം മായാമയൂരം ദേവാസുരം 1992 ജോണി വാക്കർ 1991 നീലഗിരി പൂക്കാലം വരവായി ജോർജ്ജൂട്ടി C/O ജോർജ്ജൂട്ടി 1990 നഗരങ്ങളിൽ ചെന്നു രാപ്പാർക്കാം മറുപുറം നന്മ നിറഞ്ഞവൻ ശ്രീനിവാസൻ പാവക്കൂത്ത് 1989 പെരുവണ്ണാപുരത്തെ വിശേഷങ്ങൾ കാലാൾപ്പട പ്രാദേശിക വാർത്തകൾ 1988 ഓർക്കാപ്പുറത്ത് വിറ്റ്നസ് 1987 ഒരു മെയ് മാസപുലരിയിൽ എഴുതാപ്പുറങ്ങൾ അവലംബം ↑ "56ആം ദേശീയ ചലച്ചിത്രം പുരസ്കാരം" .
പബ്ലിക് ഇൻഫോർമേഷൻ ബ്യുറോ.
ശേഖരിച്ച തീയതി 2011-03-02.
↑ ↑ പുറത്തേയ്ക്കുള്ള കണ്ണികൾ
ഇന്റർനെറ്റ് മൂവി ഡാറ്റാബേസിൽ നിന്ന് രഞ്ജിത്ത്
രഞ്ജിത്ത് മട്ടാഞ്ചേരി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മലയാള ചലച്ചിത്ര രംഗത്ത് 1991 മുതൽ 2001 വരെ സജീവമായി ഉണ്ടായിരുന്ന ഗാന രചയിതാവ് ആണ് രഞ്ജിത്ത് മട്ടാഞ്ചേരി.
ആദ്യകാലങ്ങളിൽ കെ.സി. രഞ്ജിത്ത് എന്ന പേരിലാണ് എഴുതിയിരുന്നത്.
കേരള ടൈംസിലെ കെ.കെ. മേനോൻ ഇടപ്പള്ളി ആണ് രഞ്ജിത്ത് മട്ടാഞ്ചേരി എന്ൻ നാമകരണം ചെയ്തത്.
പ്രശസ്ത സംഗീത സംവിധായകൻ രവീന്ദ്രനെ കുറിച്ചുള്ള ആദ്യ റിപ്പോർട്ട് കേരള ടൈംസ് പത്രത്തിലൂടെ എഴുതിയത് ഇദ്ദേഹമാണ്.
1982ൽ ആയിരുന്നു അത്.
1991ൽ ആണ് ഗാനരചനാരംഗത്ത് അരങ്ങേറ്റം കുറിക്കുന്നത്.
ഇരിക്കൂ എം.ഡി. അകത്തുണ്ട് എന്ന ചിത്രത്തിലെ ബി.എ. പഠിച്ചു വീട്ടിലിരിക്കും എന്ന ഗാനമാണ് ആദ്യം എഴുതിയ ഗാനം.
ആ ഗാനത്തിന് ശ്യാം ആണ് ഈണം നൽകിയത്.
സുന്ദരി നീയും സുന്ദരി ഞാനും എന്ന ചിത്രത്തിലെ ആരോമൽ പൂവേ എന്ന ഗാനം 1995ലെ സൂപ്പർ ഹിറ്റുകളിൽ ഒന്നായിരുന്നു.
കണ്ണൂർ രാജൻറെ സംഗീത സംവിധാനത്തിലുള്ള കൊക്കരക്കോ എന്ന ചിത്രത്തിലാണ് ആദ്യമായി ഈണത്തിനനുസരിച്ചു പാട്ടെഴുതുന്നത്.
2000 മുതൽ 2005വരെ കേരള കൗമുദിയിൽ ആയിരുന്നു.
ഇപ്പോൾ രാഷ്ട്രദീപിക സിനിമയിൽ ചലച്ചിത്രഗാന സംബന്ധിയായ പംക്തികൾ എഴുതുന്നു.
ഇപ്പോഴും ഭക്തിഗാന രംഗത്ത് ഇദ്ദേഹം സജീവമാണ്.
പടനായകൻ, കിണ്ണം കട്ട കള്ളൻ, മേരാ നാം ജോക്കർ, ഒന്നാം വട്ടം കണ്ടപ്പോൾ, ഭാര്യവീട്ടിൽ പരമസുഖം, മഞ്ഞുകാലപക്ഷി, ഇന്നെനിക്കു പൊട്ടുകുത്താൻ തുടങ്ങിയവയാണ് ഇദ്ദേഹം ഗാനരചന നിർവഹിച്ച മറ്റു ചിത്രങ്ങൾ.
ഇരിക്കൂ എം ഡി അകത്തുണ്ട് https://www.malayalachalachithram.com/listsongs.php?m=2432
രഞ്ജിത് കൗർ ഇംഗ്ലീഷ് വിലാസം https://ml.wikipedia.org/wiki/Ranjit_Kaur
ഇന്ത്യൻ പഞ്ചാബിലെ ഒരു പഞ്ചാബി ഗായികയാണ് രഞ്ജിത് കൗർ (പഞ്ചാബി: ਰਣਜੀਤ ਕੌਰ; രഞ്ജിത് കൗർ എന്നും അറിയപ്പെടുന്നു) (ജനനം ഒക്ടോബർ 1950) .
പ്രശസ്ത പഞ്ചാബി ഗായകനും രാഷ്ട്രീയക്കാരനുമായ മുഹമ്മദ് സാദിഖുമായുള്ള യുഗ്മഗാനങ്ങൾക്ക് അവർ പ്രശസ്തയാണ്.
അവർ പിന്നണി ഗായികയായും സഹനടിയായും നിരവധി പഞ്ചാബി സിനിമകൾ ചെയ്തു.
രഞ്ജിത് റോയ് ചൗധരി
ഇന്ത്യൻ ക്ലിനിക്കൽ ഫാർമക്കോളജിസ്റ്റ് , മെഡിക്കൽ അക്കാദമിക്, ഹെൽത്ത് പ്ലാനർ എനീ നിലകളിൽ പ്രശസ്തനായിരുന്നു രഞ്ജിത് റോയ് ചൗധരി FRCPE (4 നവംബർ 1930 - 27 ഒക്ടോബർ 2015) ഇന്ത്യയിലെ നാഷണൽ കമ്മിറ്റീ ഫോർ ഫോർമുലേറ്റിങ് മെഡിക്കൽ അകാദമിൿ ആന്റ് ഹെൽത് പ്ലാനർ എന്ന കമ്മിറ്റിയുടെ തലവൻ ആയിരുന്നു അദ്ദേഹം.
ദില്ലി മെഡിക്കൽ കൗൺസിലിന്റെ സ്ഥാപക പ്രസിഡന്റും ഔഷധങ്ങളുടെ യുക്തിസഹമായ ഉപയോഗം പ്രോത്സാഹിപ്പിക്കുന്നതിനായള്ള ദില്ലി സൊസൈറ്റി പ്രസിഡന്റുമായിരുന്നു.
ശാന്തി സ്വരൂപ് ഭട്നഗർ അവാർഡും ഡോ. ബിസി റോയ് അവാർഡും ലഭിച്ച ചൗധരിക്ക് 1998 ൽ ഏറ്റവും ഉയർന്ന നാലാമത്തെ സിവിലിയൻ അവാർഡായ പദ്മശ്രീ ലഭിച്ചു.
1930 ൽ ബീഹാറിലെ പട്നയിൽ ഇന്ദുവിന്റെയും പിസി റോയ് ചൗധരിയുടെയും മക്നായാണ് രഞ്ജിത് റോയ് ജനിച്ചത്.
വൈദ്യശാസ്ത്രത്തിൽ ബിരുദപഠനം നടത്തിയത് പട്‌നയിലെ പ്രിൻസ് ഓഫ് വെയിൽസ് മെഡിക്കൽ കോളേജിലായിരുന്നു (ഇന്നത്തെ പട്ന മെഡിക്കൽ കോളേജ്, ആശുപത്രി ).
പിന്നീട് അദ്ദേഹം ഓക്സ്ഫോർഡ് ലിങ്കൺ കോളേജിൽ നിന്നും DPhil ഡോക്ടറൽ ബിരുദം കരസ്ഥമാക്കി.
പിന്നീട് ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ്, ഡൽഹിയിൽ ചേർന്ന അദ്ദേഹം 1958 - 1960 കാലത്ത് അവിടെ അസിസ്റ്റന്റ് പ്രൊഫസർ ആയി സേവനമനുഷ്ടിക്കുകയും തുടർന്ന് മുംബൈയിലെ Ciba-Geigy ഗവേഷണകേന്ദ്രത്തിൽ ഫാർമക്കോളജി പ്രൊഫസറായി ജോലി നോക്കുകയും ചെയ്തു.
1964 ൽ ചണ്ഡിഗഡിലെ പോസ്റ്റ് ഗ്രാജുവേറ്റ് ഇൻസ്റ്റിറ്റ്യൂട്ട് ഓഫ് മെഡിക്കൽ എഡ്യൂക്കേഷൻ ആൻഡ് റിസർച്ചിൽ (പിജിഐഎംആർ) ഫാർമക്കോളജി വിഭാഗം മേധാവിയായി നിയമിതനായി.
1980 ൽ സ്ഥാപനത്തിന്റെ ഡീനായി സേവനമനുഷ്ഠിച്ച അദ്ദേഹം 1980 ൽ ഡയറക്ടറായി ചുമതലയേറ്റു.
അക്കാലത്ത് അദ്ദേഹം ഇന്ത്യയിൽ ആദ്യമായി ക്ലിനിക്കൽ ഫാർമക്കോളജിയിൽ ഡിഎം കോഴ്‌സ് ആരംഭിച്ചു.
ഇന്ത്യൻ കൗൺസിൽ ഓഫ് മെഡിക്കൽ റിസർച്ച് ടോക്സിക്കോളജി റിവ്യൂ പാനൽ രൂപീകരിച്ചപ്പോൾ അദ്ദേഹത്തെ അതിന്റെ സ്ഥാപക ചെയർമാനായി നിയമിച്ചു.
ജനീവയിൽ ലോകാരോഗ്യ സംഘടനയിൽ (ഡബ്ല്യുഎച്ച്ഒ) ആയിരുന്നു അദ്ദേഹത്തിന്റെ അടുത്ത പോസ്റ്റിംഗ്.
ലോകാരോഗ്യ സംഘടനയുമായുള്ള അദ്ദേഹത്തിന്റെ സേവനം 1991 വരെ നീണ്ടുനിന്നു.
അലക്സാണ്ട്രിയ , യാങ്കോൺ എന്നിവിടങ്ങളിലെ റീജിയണൽ ഓഫീസുകളിലും ബാങ്കോക്കിലെ Chulalongkorn സർവകലാശാലയിലും ജോലി ചെയ്തു.
1991 ൽ ഇന്ത്യയിലേക്ക് മടങ്ങിയ അദ്ദേഹം വിവിധ മെഡിക്കൽ ഓർഗനൈസേഷൻ പ്രവർത്തനങ്ങളിൽ ഏർപ്പെട്ടു.
ദില്ലി മെഡിക്കൽ കൗൺസിലിന്റെ സഹസ്ഥാപകരിലൊരാളായ അദ്ദേഹം അതിന്റെ സ്ഥാപക പ്രസിഡന്റായും പി‌ജി‌ഐ‌എമ്മിനെ സെലക്ഷൻ കമ്മിറ്റി ചെയർമാനായും സേവനമനുഷ്ഠിച്ചു.
ലോകാരോഗ്യ സംഘടനയുടെ ഉപദേഷ്ടാവായി തുടരുകയും ചെയ്തു.
ന്യൂ ഡെൽഹിയിലെ നാഷണൽ ഇൻസ്റ്റിറ്റ്യൂട്ട് ഓഫ് ഇമ്മ്യൂണോളജിയിൽ എമെറിറ്റസ് സയന്റിസ്റ്റായി അദ്ദേഹം 2005 വരെ പ്രവർത്തിച്ചിരുന്നു.
ഈ കാലയളവിൽ, ചൗധരി 2006 വരെ രണ്ട് തവണ ഇന്റർനാഷണൽ ക്ലിനിക്കൽ എപ്പിഡെമോളജിക്കൽ നെറ്റ്‌വർക്കിന്റെ (INCLEN) ബോർഡ് ഓഫ് ട്രസ്റ്റികളുടെ അദ്ധ്യക്ഷനായിരുന്നു.
2005 ൽ ഇന്ത്യാ സർക്കാർ രൂപീകരിച്ച മാക്രോ ഇക്കണോമിക്സ് ആന്റ് ഹെൽത്ത് സബ് കമ്മീഷനിലും അദ്ദേഹം അംഗമായിരുന്നു.
2008 ൽ ഇന്ദ്രപ്രസ്ഥ മെഡിക്കൽ കോർപ്പറേഷന്റെ നോൺ എക്സിക്യൂട്ടീവ് സ്വതന്ത്ര ഡയറക്ടറായി മാറിയെങ്കിലും ആരോഗ്യ കുടുംബക്ഷേമ മന്ത്രാലയത്തിന്റെ ഉപദേശകനായി നിയമിതനായപ്പോൾ 2014 ൽ ഈ സ്ഥാനം ഉപേക്ഷിച്ചു.
സൂപ്പർ റിലീഗെയർ ലബോറട്ടറീസ്  നോൺ എക്സിക്യൂട്ടീവ് ഡയറക്ടറായും പ്രവർത്തിച്ചിട്ടുണ്ട്.
അപ്പോളോ ഹോസ്പിറ്റൽസ് എജ്യുക്കേഷണൽ ആന്റ് റിസർച്ച് ഫൗണ്ടേഷന്റെ റിസർച്ച് ടാസ്ക് ഫോഴ്സ് അംഗവുമാണ്.
പി‌ജി‌മെർ, പോപ്പുലേഷൻ ഫൗണ്ടേഷൻ ഓഫ് ഇന്ത്യ , ഇന്ദ്രപ്രസ്ഥ ഇൻസ്റ്റിറ്റ്യൂട്ട് ഓഫ് ഇൻഫർമേഷൻ ടെക്നോളജി, പ്രാദേശിക ആരോഗ്യ പാരമ്പര്യങ്ങളുടെ പുനരുജ്ജീവനത്തിനുള്ള ഫൗണ്ടേഷൻ, ഇന്ത്യാ ഇന്റർനാഷണൽ സെന്ററിന്റെ ഉപദേശക സമിതി തുടങ്ങി നിരവധി മെഡിക്കൽ, ആരോഗ്യ സ്ഥാപനങ്ങളുടെയും സംഘടനകളുടെയും ഭരണസമിതികളിൽ അദ്ദേഹം ഇരുന്നു.
ചൗധരിയുടെ അധ്യക്ഷതയിൽ 2013 ഫെബ്രുവരിയിൽ ആരോഗ്യ-കുടുംബക്ഷേമ മന്ത്രാലയം ഇന്ത്യയിലെ മരുന്നുകളും ക്ലിനിക്കൽ പരീക്ഷണങ്ങളും സംബന്ധിച്ച നയങ്ങളും മാർഗ്ഗനിർദ്ദേശങ്ങളും രൂപീകരിക്കുന്നതിനുള്ള ദേശീയ സമിതി രൂപീകരിച്ചു , കമ്മിറ്റി ഒരു റിപ്പോർട്ട് സമർപ്പിച്ചു.
പ്രൊഫസർ രഞ്ജിത് റോയ് ചൗധരി വിദഗ്ദ്ധ സമിതി പുതിയ മരുന്നുകളുടെ അംഗീകാരം, ക്ലിനിക്കൽ പരീക്ഷണങ്ങൾ, മയക്കുമരുന്ന് നിരോധനം എന്നിവയ്ക്കായി നയങ്ങളും മാർഗ്ഗനിർദ്ദേശങ്ങളും രൂപീകരിക്കുക തുടങ്ങി സമ്പ്രദായങ്ങളിൽ കാര്യമായ മാറ്റങ്ങൾ ശുപാർശ ചെയ്യുന്നു.
അദ്ദേഹത്തിന്റെ നിർദ്ദേശങ്ങളുടെ ഉപയോഗത്തെ ഗവേഷകർ അംഗീകരിച്ചു.
മന്ത്രാലയം നിർദേശങ്ങൾ അംഗീകരിച്ചു.
275 ലേഖനങ്ങൾ കൂടാതെ ദേശീയ അന്തർദേശീയ ജേണലുകളിൽ അദ്ദേഹം മെഡിക്കൽ വിദ്യാഭ്യാസസംബന്ധമായ 25 പാഠപുസ്തകങ്ങൾ എഴുതി കൂടാതെ ഔഷധസസ്യങ്ങളുടെ രോഗം ഭേദമാക്കാനുള്ള കഴിവുകൾ എന്നു പേരിട്ടിരിക്കുന്ന ഒരു ആയുർവേദപുസ്തകവും അദ്ദേഹം രചിച്ചു.
ഫാർമകോവിജിലൻസിനെക്കുറിച്ചുള്ള ഒരു കോൺഫറൻസിൽ പങ്കെടുക്കുകയായിരുന്ന ചൗധരി തന്റെ 85-ാം ജന്മദിനത്തിന് എട്ട് ദിവസം മുമ്പ് 2015 ഒക്ടോബർ 27 ന് തമിഴ്‌നാട്ടിലെ ചെന്നൈ സന്ദർശനത്തിനിടെ അന്തരിച്ചു.
1955 ൽ റോഡ്സ് സ്കോളർഷിപ്പ് ലഭിച്ച ആദ്യ ഇന്ത്യൻ ഡോക്ടറാണ് ചൗധരി.
റോയൽ കോളേജ് ഓഫ് ഫിസിഷ്യൻസ് ഓഫ് എഡിൻബറോയുടെ ഫെലോ ആയിരുന്നു അദ്ദേഹം.
Chulalongkorn University യിൽ നിന്നും ഡോക്ടർ ഓഫ് സയൻസ് ബിരുദം അദ്ദേഹത്തിനു ലഭിച്ചു.
ഇന്റർനാഷണൽ സൊസൈറ്റി ഫോർ ഫാർമക്കോ ഇക്കണോമിക്സ് ആൻഡ് ഔട്ട്‌കംസ് റിസർച്ചിന്റെ (ISPOR) ഇന്ത്യ ചാപ്റ്ററിന്റെ രക്ഷാധികാരിയും എമെറിറ്റസ് പ്രൊഫസറും നാഷണൽ അക്കാദമി ഓഫ് മെഡിക്കൽ സയൻസസിന്റെ തിരഞ്ഞെടുക്കപ്പെട്ട ഫെലോയുമായിരുന്നു.
സയൻസ് ആൻഡ് ടെക്നോളജി വിഭാഗത്തിലെ ഏറ്റവും ഉയർന്ന ഇന്ത്യൻ അവാർഡായ ശാന്തി സ്വരൂപ് ഭട്നഗർ അവാർഡ് കൗൺസിൽ ഓഫ് സയന്റിഫിക് ആൻഡ് ഇൻഡസ്ട്രിയൽ റിസർച്ച് അദ്ദേഹത്തിനു നൽകി.
അതുകൂടാതെ മെഡിക്കൽ കൗൺസിൽ ഓഫ് ഇന്ത്യ അദ്ദേഹത്തിന് ഡോ. ബിസി റോയ് അവാർഡ് നൽകി ആദരിച്ചു.
പദ്മശ്രീ സിവിലിയൻ അവാർഡിനുള്ള 1998 ലെ റിപ്പബ്ലിക് ദിന ബഹുമതി പട്ടികയിൽ ഇന്ത്യൻ സർക്കാർ അദ്ദേഹത്തെ ഉൾപ്പെടുത്തി.
ഫെഡറേഷൻ ഓഫ് ഇന്ത്യൻ ചേമ്പേഴ്‌സ് ഓഫ് കൊമേഴ്‌സ് ആൻഡ് ഇൻഡസ്ട്രി (FICCI) അദ്ദേഹത്തിന് 2013 ൽ ലൈഫ് ടൈം അച്ചീവ്മെൻറ് അവാർഡ് നൽകി.
വിശിഷ്ട് ബിഹാരി സമ്മാൻ , യൂണിചെം അവാർഡ്, ചുളലോങ്‌കോൺ യൂണിവേഴ്‌സിറ്റി അവാർഡ്, , യുണിട്രസ്റ്റിന്റെ അമൃത് മോദി അവാർഡ് എന്നിവയും അദ്ദേഹത്തിന് ലഭിച്ചു.
ഇതും കാണുക Post Graduate Institute of Medical Education and Research Indraprastha Institute of Information Technology അവലംബം Bibliography പുറത്തേക്കുള്ള കണ്ണികൾ
രഞ്ജിത് സിങ് ഇംഗ്ലീഷ് വിലാസം https://ml.wikipedia.org/wiki/Ranjit_Singh
സിഖ് സാമ്രാജ്യത്തിലെ ആദ്യത്തെ രാജാവാണ് മഹാരാജ രഞ്ജിത് സിങ് ( പഞ്ചാബി : ਮਹਾਰਾਜਾ ਰਣਜੀਤ ਸਿੰਘ ) (ജനനം 1780 നവംബർ 13 ) (ഭരണം 1799-1839 ജൂൺ 20).
ഗുജ്രൻവാലയിലെ ഒരു ചെറിയ സിഖ് സമൂഹത്തിന്റെ നേതാവായിരുന്ന രഞ്ജിത് സിങ്, 1799-ൽ ദുറാനി അഫ്ഗാൻ സാമ്രാജ്യത്തിന്റെ പ്രതിനിധിയായി ലാഹോറിൽ ഭരണത്തിലവരോധിക്കപ്പെട്ടു.
ദുറാനികളുടെ ശക്തിക്ഷയം മുതലെടുത്ത രഞ്ജിത് സിങ്, സിന്ധുവിനും സത്‌ലുജിനും മദ്ധ്യേയുള്ള വടക്കൻ പഞ്ചാബ്, കശ്മീർ, മുൾത്താൻ, ദേരാജാത്, പെഷവാർ താഴ്വര തുടങ്ങിയവയയിടങ്ങളിലെല്ലാം സമ്പൂർണ്ണ ആധിപത്യം സ്ഥാപിച്ചു.
തന്റെ നാലുപതിറ്റാണ്ട് ഭരണകാലത്ത് സാമ്രാജ്യത്തെ 5 ലക്ഷം ചതുരശ്രകിലോമീറ്റർ വിസ്തൃതിയിലെത്തിക്കാൻ രഞ്ജിത്തിനായി.
അഫ്ഗാനികളുടെ ഭീഷണിയെ ചെറുക്കുന്നതിന് രഞ്ജിത്, ഇന്ത്യയിലെ ബ്രിട്ടീഷുകാരുമായി ചങ്ങാത്തം സ്ഥാപിച്ചിരുന്നു.
രഞ്ജിത്തിന്റെ കാലശേഷം കഴിവുറ്റ ഒരു ഭരണാധികാരിയില്ലാത്തതിനാൽ പത്തൊമ്പതാം നൂറ്റാണ്ടിന്റെ മദ്ധ്യത്തിൽ സാമ്രാജ്യം ബ്രിട്ടീഷുകാരുടെ ആധിപത്യത്തിലായി.
രഞ്ജിത് സിങ്ങിന്റെ പിതാവ്, സർദാർ മഹാൻ സിങ്, ഗുജ്രൻ‌വാലയിലെ സുകേർചകിയ മിസ്‌ലിന്റെ തലവനായിരുന്നു.
അമ്മയായ രാജ് കൗറിന്റെ സ്വദേശമായ മദ്ധ്യഹരിയാണയിലെ ജിന്ദിനടുത്ത് ബുദ്രുഖാൻ എന്ന പട്ടണത്തിലാണ് 1780 നവംബർ 13-ന് രഞ്ജിത് സിങ് ജനിച്ചത്.
രഞ്ജിത്തിന്റെ അമ്മയുടെ അച്ഛനായിരുന്ന സർദാർ ഗജ്പത് സിങ് ജിന്ദിലെ ഭരണാധികാരിയായിരുന്നു.
ചെറുപ്പത്തിലേ വസൂരി ബാധിച്ച് അദ്ദേഹത്തിന്റെ ഒരു കണ്ണ് നഷ്ടപ്പെട്ടിരുന്നു.
1790-ൽ തന്റെ പിതാവിന്റെ മരണത്തോടെ പത്താം വയസ്സിൽ സുകേർചകിയ മിസ്‌ലിന്റെ നേതൃത്വം രഞ്ജിത് സിങ് ഏറ്റെടുത്തു.
ലാഹോറിന്റെ ഭരണത്തിലേക്ക് മഹാരാജ രഞ്ജിത് സിങ്ങിന്റെ സ്വർണസിംഹാസനം
ദുറാനി സാമ്രാജ്യത്തിലെ ചക്രവർത്തിയായിരുന്ന അഹ്മദ് ഷാ ദുറാനി , തന്റെ അവസാനകാലത്ത് മദ്ധ്യ പഞ്ചാബിന്റെ നിയന്ത്രണം സിഖുകാർക്ക് തന്റെ മേൽക്കോയ്മയിൽ വിട്ടുകൊടുത്തിരുന്നു.
ഏതാണ്ട് 20 വർഷത്തിനു ശേഷം ലാഹോറിൽ ഒരു കലാപം പൊട്ടിപ്പുറപ്പെടുകയും സിഖുകാർ അഫ്ഗാൻ പ്രതിനിധിയെ വധിക്കുകയും ചെയ്തു.
ഇതിനുശേഷം അന്നത്തെ ദുറാനി ചക്രവർത്തിയായിരുന്ന സമാൻ ഷാ ലാഹോറിന്റെ നിയന്ത്രണം ഏറ്റെടുത്തെങ്കിലും ഇതിനിടെ കാബൂളിൽ തന്റെ അർദ്ധസഹോദരന്റെ നേതൃത്വത്തിലാരംഭിച്ച അട്ടിമറിശ്രമം അമർച്ച ചെയ്യുന്നതിന് അദ്ദേഹത്തിന് കാബൂളിലേക്ക് മടങ്ങേണ്ടിവന്നതിനാൽ ലാഹോറിൽ ഒരു സിഖുകാരനെത്തന്നെ പ്രതിനിധിയായി നിയമിക്കാൻ നിർബന്ധിതനായി.
അങ്ങനെ 1799 ഫെബ്രുവരിയിൽ രഞ്ജിത് സിങ്, അഫ്ഗാൻ രാജാവിന്റെ പ്രതിനിധിയായി പഞ്ചാബിൽ ഭരണം നടത്താനാരംഭിച്ചു.
ദുറാനി രാജവംശത്തിന്റെ ശക്തിക്ഷയം മുതലെടുത്ത രഞ്ജിത് സിങ്, സിന്ധുവിനും സത്‌ലുജിനും മദ്ധ്യേയുള്ള വടക്കൻ പഞ്ചാബ് മുഴുവൻ 1818-ഓടെ നിയന്ത്രണത്തിലാക്കി.
സൈനികമായി ശക്തിയാർജ്ജിച്ച് സിഖുകാർ, പിന്നീട് കശ്മീരും മുൾത്താനും ദേരാജാത്തും കൈപ്പിടിയിലൊതുക്കുകയും പെഷവാർ താഴ്വരയിൽ പൂർണമായും ആധിപത്യം സ്ഥാപിക്കുകയും ചെയ്തു.
എങ്കിലും ഈ സമയത്തും അഫ്ഗാനികൾക്ക് ചെറിയ കപ്പം കൊടുത്ത് തന്റെ വിധേയത്വം പ്രകടിപ്പിച്ചിരുന്നു.
രഞ്ജിത് സിങ്ങിന്റെ സമാധി ( ലാഹോർ ) മരണം
1839 ജൂൺ 27-ന് രഞ്ജിത് സിങ് മരണമടഞ്ഞു.
ഇതിനുശേഷം ലാഹോറിൽ അധികാരവടംവലി രക്തരൂഷിതമായി വർഷങ്ങളോളം നീണ്ടുനിന്നു.
രഞ്ജിത് സിങ്ങിന്റെ മൂന്ന് മക്കൾ, സഭാംഗങ്ങളിൽ ചിലർ, രണ്ട് റാണിമാർ, ഖൽസ സൈന്യം എന്നിവയായിരുന്നു ഈ വടംവലിയിലെ പ്രധാനകക്ഷികൾ.
ഈ അധികാരവടംവലി സാമ്രാജ്യത്തിന്റെ അസ്തമയത്തിന് കാരണമാകുകയും ആംഗ്ലോ സിഖ് യുദ്ധങ്ങൾ എന്നറിയപ്പെടുന്ന രണ്ട് യുദ്ധങ്ങളിലൂടെ ബ്രിട്ടീഷുകാർ പഞ്ചാബിനെ തങ്ങളുടെ കീഴിലാക്കുകയും ചെയ്തു.
ബ്രിട്ടീഷ് ബന്ധം
തുടക്കംമുതലേ ഇന്ത്യയിലെ ബ്രിട്ടീഷ് ഭരണാധികാരികളുമായി നല്ല ബന്ധമാണ് രഞ്ജിത് സിങ്ങിനുണ്ടായിരുന്നത്.
1806-ൽ സത്ലുജിനെ പഞ്ചാബിന്റെ കിഴക്കൻ അതിർത്തിയായി അംഗീകരിച്ച് ബ്രിട്ടീഷുകാരുമായി ധാരണാപത്രത്തിൽ ഒപ്പുവച്ചു.
1820-ൽ സിന്ധ് സ്വന്തമാക്കാനുള്ള രഞ്ജിത് സിങ്ങിന്റെ ശ്രമങ്ങൾക്ക് ബ്രിട്ടീഷുകാർ തടസം നിന്നിരുന്നു.
എന്നാൽ 1831-ൽ റൂപറിൽ ( രൂപ്നഗർ ) വച്ച് വില്ല്യം ബെന്റിക്കുമായി രഞ്ജിത് സിങ് വീണ്ടും കൂടിക്കാഴ്ച നടത്തുകയും സൗഹൃദം പുതുക്കുകയും ചെയ്തു.
1830-കളിൽ സത്ലുജിന് കിഴക്കുള്ള പ്രദേശങ്ങളെച്ചൊല്ലി ബ്രിട്ടീഷുകാരുമായി തർക്കമുണ്ടാകുകയും ഫിറോസ്പൂരൊഴികെയുള്ള പട്ടണങ്ങൾ പഞ്ചാബികൾക്ക് നൽകി ധാരണയാകുകയും ചെയ്തു.
ബ്രിട്ടീഷുകാർ ഫിറോസ്പൂരിൽ കോട്ടകെട്ടിയതിനെത്തുടർന്ന് നദിക്കിപ്പുറത്തുള്ള കസൂറിൽ സൈനികകേന്ദ്രവും കോട്ടയും സ്ഥാപിച്ച് രഞ്ജിത് സിങ്ങും പ്രതിരോധം തീർത്തു.
വിദേശസൈനികർ ഷോൺ ഫ്രാൻസ്വ അല്ലാഡ് , സേനയിലെ ഒരു ജനറൽ
നിരവധി വിദേശസൈനികർ രഞ്ജിത് സിങ്ങിനു കീഴിൽ ജോലി ചെയ്തിരുന്നു.
ഇത്തരം വിദേശികളുടെ സഹായത്തോടെ രഞ്ജിത് സിങ് തന്റെ സേനയെ യൂറോപ്യൻ മാതൃകയിൽ പരിഷ്കരിക്കുകയും ചെയ്തു.
രഞ്ജിത് സിങ്ങിന്റെ ഈ ആധുനികസേനയാണ്, അദ്ദേഹത്തോട് രമ്യതയിൽ വർത്തിക്കാൻ ബ്രിട്ടീഷുകാരെ പ്രേരിപ്പിച്ച പ്രധാനഘടകം.
നെപ്പോളിയന്റെ സേനയിൽ മുൻപ് പ്രവർത്തിച്ചിരുന്ന ജീൻ ബാപ്റ്റിസ്റ്റ് വെഞ്ചുറ , ഷോൺ ഫ്രാൻസ്വ അല്ലാഡ് എന്നിവരാണ് രഞ്ജിത്തിനു കീഴിൽ ജോലിചെയ്യാനെത്തിയ ആദ്യത്തെ യൂറോപ്യൻമാർ.
1822-ൽ ഇവർ എത്തിയതിനു ശേഷം ഡസൻകണക്കിന് യൂറോപ്യൻമാർ പഞ്ചാബിൽ ജോലി ചെയ്യാനെത്തി.
പാവ്ലോ അവിറ്റബൈൽ ഇക്കൂട്ടത്തിലെ മറ്റൊരു പ്രമുഖനാണ്.
രഞ്ജിത് സിങ്ങിന്റെ കീഴിലെ ഈ വിദേശ കൂലിപ്പടയാളികളെ പശ്ചാത്തലമാക്കി 1841-1842 കാലഘട്ടത്തിൽ ഹെൻറി ലോറൻസ് രചിച്ച അഡ്വഞ്ചേഴ്സ് ഓഫ് ആൻ ഓഫീസർ ഇൻ ദ സെർവീസ് ഓഫ് രഞ്ജിത് സിങ് എന്ന നോവൽ ശ്രദ്ധേയമാണ്.
പ്രത്യേകതകൾ മഹാരാജ രഞ്ജിത് സിങ് ഏകദേശം 1835–40
യൂറോപ്യൻ കൃതികളനുസരിച്ച് രഞ്ജിത് സിങ് അക്ഷരാഭ്യാസമില്ലാത്തവനായിരുന്നു.
എങ്കിലും ബുദ്ധികൂർമ്മതയും അസാമാന്യ ഓർമ്മശേഷിയുള്ളവനുമാണെന്ന് ചിത്രീകരിക്കപ്പെടുന്നത്.
രാജ്യകാര്യങ്ങളിൽ പ്രത്യേകിച്ച് നികുതിക്കണക്കുകളിലെല്ലാം അദ്ദേഹം കർശനനിരീക്ഷണം നടത്തിയിരുന്നു.
കാലഘട്ടത്തെയും അദ്ദേഹത്തിന്റെ സാമ്രാജ്യത്തെയും അടിസഥാനമാക്കി നോക്കിയാൽ രഞ്ജിത് സിങ്ങിനെ മഹാനെന്നു നിസ്സംശയം പറയാം എന്ന് പത്തൊമ്പതാം നൂറ്റാണ്ടിൽ പഞ്ചാബിൽ ഭരണം നടത്തിയ ഹെൻറി ലോറൻസ് അഭിപ്രായപ്പെടുന്നു.
അദ്ദേഹം പ്രജകളോട് സ്വതന്ത്രമായി ഇടപെഴകിയിരുന്നെന്നും ശത്രുക്കളോടും അവരുടെ കുടുംബത്തോടും ദയ കാട്ടുകയും ഒരു വധശിക്ഷക്കുപോലും ആജ്ഞാപിച്ചിരുന്നില്ലെന്നും ഹെൻറി കൂട്ടിച്ചേർക്കുന്നു.
ജനങ്ങളെപ്പറ്റി കൂടുതലറിയുന്നതിന് രഞ്ജിത് സിങ് സാമ്രാജ്യം ചുറ്റിക്കറിങ്ങിയുള്ള വാർഷികയാത്രയും നടത്തിയിരുന്നു.
അത്യാഗ്രഹം, മദ്യപാനം, വ്യഭിചാരം എന്നിവയുടെ പേരിൽ വിമർശിക്കന്നുണ്ടെങ്കിലും ഇതെല്ലാം പൗരസ്ത്യഭരണാധികാരികളിൽ സാധാരണമായ കാര്യമാണെന്നാണ് ഹെൻറി അഭിപ്രായപ്പെടുന്നത്.
രഞ്ജിത് സിങ് എല്ലാ മതങ്ങോളും സഹിഷ്ണുത പുലർത്തിയിരുന്നു.
നാനാമതസ്ഥരടങ്ങിയ അദ്ദേഹത്തിന്റെ ദർബാർ തന്നെ ഇതിന് തെളിവാണ്.
സിഖ് മതസ്ഥർക്ക് പുറമേ ഹിന്ദുക്കളായ ദിവാൻ ദിനനാഥ് , ഹിന്ദു ഡോഗ്ര സഹോദരന്മാരായ ഗുലാബ് സിങ് , ധിയാൻ സിങ് , സുചേത് സിങ് , മുസ്ലീങ്ങളായ ഫക്കീർ അസീസുദ്ദീൻ , ഫക്കീർ നൂറുദ്ദീൻ തുടങ്ങിയവരെല്ലാം രഞ്ജിത് സിങ്ങിന്റെ സഭാംഗങ്ങളായിരുന്നു.
കുറിപ്പുകൾ ൧ 1766-67 കാലഘട്ടത്തിലെ അഹ്മദ് ഷാ അബ്ദാലിയുടെ ആക്രമണത്തിനു ശേഷം, സത്‌ലുജ് നദിയുടെ ഇരുവശങ്ങളിലുള്ള സിഖുകാർ, ഒരു നേതാവിന്റെ നേതൃത്വത്തിൽ പൊതുവേ മിസ്‌ലുകൾ എന്നറിയപ്പെടുന്ന കൂട്ടങ്ങളായാണ് കഴിഞ്ഞിരുന്നത്.
തുല്യം, ഒരുപോലെയുള്ള എന്നൊക്കെയാണ് മിസ്‌ൽ എന്ന വാക്കിന് അറബിയിൽ അർത്ഥം.
അവലംബം പുറം കണ്ണികൾ Maharaja Ranjit Singh of Punjab എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
രഞ്ജിത് സിങ് ഗുജ്ജർ
പ്രശസ്തയായ ഇന്ത്യൻ ശാസ്ത്രജ്ഞയും ഇന്ത്യക്കുവേണ്ടി കളിച്ചിട്ടുള്ള പാരാ ടേബ്ബിൾ ടെന്നീസ് കളിക്കാരിയുമാനണ് രഞ്ജിത് സിങ് ഗുജ്ജർ ഇംഗ്ലീഷ്: Ranjit Singh Gujjar (ജനനം ഡിസംബർ 7, 1984), രാജസ്ഥാനിലെ ഹിന്ദൌൻ നഗരത്തിലെ റീഝ്വാസ് ഗ്രാമവാസിയാണ് രഞ്ജിത് സിങ് .
ടേബിൽ ടെന്നീസ് കളിക്കാരിയായി മൂന്നു അന്തർദേശീയ ചാമ്പ്യൻ ഷിപ്പുകളിൽ മത്സരിച്ചു.
2010 ലെ കോപ കോസ്റ്റാറിക്ക, അന്തർദേശീയ ടൂർണമെന്റ്, 2010 ഡിസംബറിൽ ചൈനയിൽ നടന്ന ഏഷ്യൻ പാര ഗെയിംസ്, 2014 ൽ സൗത്ത് കൊറിയയിൽ നടന്ന ഏഷ്യൻ പാരാ ഗെയിംസ് എന്നിങ്ങനെയാണത്.
രഞ്ജിത്ത് മഹേശ്വരി ഇംഗ്ലീഷ് വിലാസം https://ml.wikipedia.org/wiki/Renjith_Maheshwary
ഇന്ത്യയിലെ പ്രമുഖനായ ഒരു ട്രിപ്പിൾ ജമ്പറാണ് രഞ്ജിത്ത് മഹേശ്വരി .
കേരളത്തിൽ കോട്ടയം സ്വദേശിയായ ഇദ്ദേഹം, 2006 നടന്ന ഏഷ്യൻ ഗെയിംസിലും, 2007 ലെ ഏഷ്യൻ ചാമ്പ്യൻഷിപ്പിലും, വേൾഡ് ചാമ്പ്യൻഷിപ്പിലും മികച്ച പ്രകടനമാണ് കാഴ്ച വെച്ചത്.
ഗുവഹട്ടിയിൽ ജൂൺ 2007 ൽ ഇദ്ദേഹത്തിന്റെ ഏറ്റവും മികച്ച ചാട്ടമായ 17.04 മീ രേഖപ്പെടുത്തി.
2008 ബീജിങ്ങ് ഒളിമ്പിക്സിൽ ഇദ്ദേഹം ഭാരതത്തെ പ്രതിനിധാനം ചെയ്തിരുന്നു.
പോൾ വാൾട്ടറും, ദേശീയ താരവുമായ വി.എസ് ശ്രീരേഖയാണ് രഞ്ജിത്തിന്റെ ഭാര്യ.
പുരസ്കാരങ്ങൾ അർജുന അവാർഡ് അവലംബം ↑ {{ cite news }} : Check date values in: | accessdate= and | date= ( help )
അപ്പർ പൊബോഷിയ ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Upper_Pobozhia_National_Nature_Park
യുക്രൈനിന്റെ പടിഞ്ഞാറൻ ഭാഗത്ത്, ഖ്മെൽനിറ്റ്സ്ക്കി ഒബ്ലാസ്റ്റിൽ സ്ഥിതിചെയ്യുന്ന ഒരു ദേശീയോദ്യാനമാണ് അപ്പർ പൊബോഷിയ ദേശീയോദ്യാനം ( Ukrainian : Національний парк «Верхнє Побужжя» ).
ഇതിൽ 108,000 ഹെക്റ്റർ പ്രദേശം ഉൾക്കൊള്ളുന്നു.
ഖ്മെൽനിറ്റ്സ്ക്കി പട്ടണത്തിലാണ് ഇതിന്റെ കാര്യാലയം സ്ഥിതിചെയ്യുന്നത്.
റെഡ് ബുക്ക് ഓഫ് യുക്രൈനിൽ ഇടം പിടിച്ച 19 സസ്യസ്പീഷീസുകൾ, പ്രാദേശികമായി കാണുന്ന 37 അപൂർവ്വസ്പീഷീസുകൾ, യൂറോപ്യൻ റെഡ് ലിസ്റ്റിൽ ഉൾപ്പെടുന്ന 17 സ്പീഷീസുകൾ ഉൾപ്പെടെ വളരെ വ്യത്യസ്തമായ സസ്യജാലങ്ങൾ ഈ ദേശീയോദ്യാനത്തിലുണ്ട്.
അപ്പർ പോബോഷിയ തെക്കൻ ബുഗ് നദിയുടേയും അതിന്റെ പോഷകനദികളുടേയും നദീതടത്തിന്റെ ഉന്നതഭാഗത്തായാണ് സ്ഥിതിചെയ്യുന്നത്.
അവലംബം Біорізноманітна Україна Archived 2014-02-22 at the Wayback Machine .
На Хмельниччині замислилися над створенням нацпарку «Верхнє Побужжя» На Хмельниччині встановлюють межі нового національного природного парку Archived 2014-02-23 at the Wayback Machine .
49°26′11″N 27°25′07″E ﻿ / ﻿ 49.4364°N 27.4186°E ﻿ / 49.4364; 27.4186
അപ്ര, പഞ്ചാബ് ഇംഗ്ലീഷ് വിലാസം https://ml.wikipedia.org/wiki/Apra,_Punjab A Picture of Azad Gate Apra
പഞ്ചാബിലെ ജലന്ധർ ജില്ലയിലെ ഒരു നഗരമാണ് അപ്ര .
(സുവർണ്ണ നഗരം എന്നും അറിയപ്പെടുന്നു) അപ്ര ജില്ലാ ആസ്ഥാനത്ത് നിന്നും 46 കിലോമീറ്റർ അകലെയും ചണ്ഡീഗഡിൽ നിനും 110 കിലോമീറ്റർ അകലെയുമാണ്.
15 കിലോമീറ്റർ അകലെയുള്ള ഗൊയര ആണു ഏറ്റവുമടുത്തുള്ള തീവണ്ടിനിലയം.
1950ൽ നിർമ്മിച്ച ആസാദ് ഗേറ്റ് നഗരത്തിനുള്ളിലെ ഒരു പ്രധാന നിർമ്മിതിയാണ് അവലംബം ↑
അപ്പർ മസ്താങ് Lo Manthang
ഹിമാലയത്തിലെ നേപ്പാളി ഭാഗത്തുള്ള വിദൂരമായ ഒറ്റപ്പെട്ട പ്രദേശമാണ് 'മസ്താങ് Mustang (from the Tibetan möntang ( വൈൽ : smon-thang ), Nepali : मुस्तांग Mustāṃg "fertile plain").
മുമ്പ് ലോ രാജ്യം Kingdom of Lo ആയിരുന്നു.
അപ്പർ മസ്താങ് എന്നു വിളിക്കപ്പെടുന്ന ഈ പ്രദേശം, 1992 വരെ സൈനികവിമുക്ത പ്രദേശമായിരുന്നു.
ലോകത്തെ ഏറ്റവും നന്നായി സംരക്ഷിക്കപ്പെട്ട പ്രദേശമായിരുന്നു ഇത്.
ഇവിടത്തെ ഭൂരിപക്ഷം ജനങ്ങളും ഇപ്പോഴും ടിബറ്റിലെ ഭാഷകളാണു സംസാരിച്ചുവരുന്നത്.
പുറംലോകത്തുനിന്നും ഒറ്റപ്പെട്ടുനിന്നിരുന്ന ഈ പ്രദേശത്തെ സവിശേഷമായ ടിബറ്റൻ സംസ്കാരം ഇന്നും സംരക്ഷിതമായി നിലനിന്നുവരുന്നുണ്ട്.
നേപ്പാളിലെ ധവളഗിരി സോണിൽപ്പെട്ട മസ്താങ്ങ് ജില്ലയുടെ വടക്കൻ ഭാഗത്തുള്ള മൂന്നിൽ രണ്ടു പ്രദേശങ്ങളും അപ്പർ മസ്താങിൽ പെടും.
തെക്കൻ മൂന്നിലൊന്ന് പ്രദേശത്തെ തകാലി എന്നു വിളിക്കുന്നു.
ഇവിടെയാണ് തകാലി ഭാഷ സംസാരിക്കുന്ന തകാലി വംശജർ താമസിക്കുന്നത്.
അവരുടെ സംസ്കാരം റ്റിബറ്റൻ സംസ്കാരവും നേപ്പാളീസ് സംസ്കാരവും കൂടിക്കലർന്നതാണ്.
മസ്താങിലെ ജീവിതം വിനോദസഞ്ചാരത്തിലും മൃഗവളർത്തലിലും വാണിജ്യത്തിലും നിലനിൽക്കുന്നു.2008ലാണ് മസ്താങിന്റെ രാജഭരണപദവി എടുത്തുകളഞ്ഞത്.
ആ വർഷം നേപ്പാൾ ഒരു ജനാധിപത്യ റിപ്പബ്ലിക്കായതിനാൽ ആണ് മസ്താങിന്റെ അധികാരം നഷ്ടമായി ആ രാജ്യം നേപ്പാളിൽ ലയിച്ചത്.
നേപ്പാൾ രാജഭരണത്തിലായിരുന്ന 2008നു മുമ്പ് മസ്താങ് ആ രാജാവിന്റെ സാമന്തരാജ്യമായിരുന്നു.
പുറംലോകത്തിന്റെ സ്വാധീനം മസ്താങ് ജനതയുടെ ജീവിതത്തിൽ വലിയ മാറ്റങ്ങൾ വരുത്തിവരികയാണ്.
പ്രത്യേകിച്ചും ചൈനയുടെ സ്വാധീനം ഈ പ്രദേശത്തു കൂടിക്കൂടിവരുന്നുണ്ട്.
അപ്പർ മസ്താങ്ങിലെ കാലാവസ്ഥ (ട്രാൻസ്-ഹിമാലയൻ കാലാവസ്ഥ)വളരെ തണുത്തതും അർദ്ധ മരുഭൂപ്രദേശത്തെ പോലുള്ളതുമാണ്.
250–400 മിമീ.
ആണിവിടത്തെ ശരാശരി മഴ.
അന്നപൂർണ്ണ, ധവളഗിരി പർവ്വതങ്ങളുടെ മഴനിഴൽപ്രദേശത്താണു അപ്പർ മസ്താങ് കിടക്കുന്നത്.
ജനസംഖ്യാവിതരണം
2001ലെ ജനസംഖ്യാ കണക്കുപ്രകാരം, മസ്താങ് പ്രദേശത്തിന്റെ മുഴുവൻ ജനസംഖ്യ 14,981 ആണ്.
മുപ്പത് ചെറിയ സെറ്റിൽമെന്റുകളും 3 പട്ടണങ്ങളും ഉൾപ്പെട്ടതാണീ പ്രദേശം.
ഈ പ്രദേശത്തെ താമസക്കാർ തകലി, ഗുരുങ് എന്നീ വംശങ്ങളോ പരമ്പരാഗതമായ റ്റിബറ്റ് വംശജരായ മസ്താങ് വംശജരോ ആണ്.